cyanic-selkie/wikianc huggingface dataset:
আবদুল মমিন চৌধুরী
গবেষণাকর্ম
আবদুল মমিন চৌধুরী উল্লেখযোগ্য সংখ্যক গবেষণামূলক গ্রন্থের রচয়িতা। জাতীয় ও আন্তর্জাতিক জার্নালে তার ৪০ টিরও অধিক গবেষণা নিবন্ধ প্রকাশিত হয়েছে। তার বহুল প্রশংসিত বইগুলির মধ্যে অন্যতম, ইংরেজি ভাষায় প্রকাশিত ডাইনেস্টিক হিস্ট্রি অব বেঙ্গল (৭০৫-১২০০ খ্রিস্টাব্দ), এশিয়াটিক সোসাইটি অব পাকিস্তান, ঢাকা, ১৯৬৭।
মিডিয়া প্লেয়ার
মিডিয়া প্লেয়ার  একটি কম্পিউটার প্রোগ্রাম, যেটি দিয়ে মাল্টিমিডিয়া ফাইল দেখা/ শোনা যায়। সাধারণ টেপ রেকর্ডার এবং সিডি প্লেয়ারের মতো মিডিয়া প্লেয়ারে পরিচিত মিডিয়া নিয়ন্ত্রণ আইকন প্রদর্শন হয়। যেমন - (চালু), (বিরতি), এবং (থামা).
মূলধারার অপারেটিং সিস্টেম অন্তত এক বিল্ট ইন মিডিয়া প্লেয়ার থাকে। উদাহরণস্বরূপ, মাইক্রোসফট উইন্ডোজে উইন্ডোজ মিডিয়া প্লেয়ার, ম্যাক-এ কুইকটাইম প্লেয়ার, লিনাক্সে এসএম প্লেয়ার, আমারক, অডাসিয়াস, এমপ্লেয়ার, ভিএলসি মিডিয়া প্লেয়ার আছে।
সাধারণ মিডিয়া প্লেয়ার অডিও এবং ভিডিও উভয়ই চালাতে পারে। বিশেষায়িত প্লেয়ার, বর্ধিত প্লেব্যাক বৈশিষ্ট্য প্রদানকে ফোকাস করে।
আরও দেখুন
মাল্টিমিডিয়া
সিন্ডার কোণ
সিন্ডার কোণ হল খাড়া শঙ্কু পাহাড়, যেটি তৈরি হয়েছে আগ্নেয়গিরিজাত ঝামা, আগ্নেয় ছাই, বা সিন্ডারের মত আলগা পাইরোক্লাস্টিক খণ্ড দিয়ে। এটি আগ্নেয়গিরির জ্বালামুখের চারপাশে তৈরি হয়। সাধারণত আগ্নেয়গিরির নলাকার মুখ থেকে ভীষণ অগ্ন্যুৎপাত বা লাভার ফোয়ারা থেকে পাইরোক্লাস্টিক খণ্ড তৈরি হয়। উচ্চ চাপে গ্যাস-মিশ্রিত লাভা উদ্গীরন হবার সময় সেটি ছোট ছোট খণ্ডে ভেঙে যায়। সেটি জমে যায় এবং মুখের আশেপাশে কঠিন ছাই, ঝামা বা স্কোরিয়া (আগ্নেয় শিলা) হিসাবে প'ড়ে শঙ্কুর মত তৈরি করে। সেটি প্রায়শই প্রতিসম হয়, যার ঢাল থাকে ৩০–৪০°; এর ভূমিতল হয় মোটামুটি গোলাকার। বেশিরভাগ সিন্ডার শিখরগুলিতে একটি বাটি আকারের গর্ত থাকে।
বিস্ফোরণের পদ্ধতি
শিলা খণ্ডগুলি, যেগুলি সিন্ডার বা স্কোরিয়া নামে পরিচিত, সেগুলি চেহারায় কাঁচের মত। ম্যাগমা বায়ুতে বিস্ফোরিত হওয়ার সাথে সাথে দ্রুত ঠান্ডা হয়ে যাওয়ায় অসংখ্য গ্যাস বুদবুদ তার মধ্যে "হিমায়িত" হয়ে থাকে। সিন্ডার কোণগুলির আকারে কয়েকশো মিটার পর্যন্ত লম্বা হতে পারে। সিন্ডার কোণ পাইরোক্লাস্টিক উপাদান দিয়ে তৈরি। অনেকগুলি সিন্ডার কোণের শীর্ষে একটি বাটি-আকারের গর্ত থাকে। একটি সিন্ডার-কোণের বিস্ফোরণের ক্ষয় পর্যায়ে, ম্যাগমা থেকে বেশিরভাগ গ্যাস মুক্ত হয়ে যায়। এই গ্যাস-ক্ষয়প্রাপ্ত ম্যাগমা ঝর্ণার মত অগ্ন্যুৎপাত করে না তবে ধীরে ধীরে গর্তে বা কোণের ভূমিস্থলে লাভা হিসাবে জমতে থাকে। লাভা খুব কমই শীর্ষস্থান বার হয় (যদি না ঝর্ণার মত বার হয়) কারণ গলিত শিলা যখন প্রধান জ্বালামুখের মধ্য দিয়ে উপরিতলে ওঠে, ঢিলে এবং খোলা সিন্ডার সেই চাপকে নিতে পারেনা। গলিত লাভায় খুব কম পরিমানে গ্যাসের বুদ্বুদ থাকার কারণে বুদ্বুদ সমৃদ্ধ সিন্ডারের চেয়ে সেটি বেশি ঘন হয়। তাই, অনেক সময়েই লাভা সিন্ডার কোণের নিচ দিয়ে বের হয়ে আসে, কম ঘন সিন্ডার জলের উপর কর্কের মতো এতে ভেসে থাকে। লাভা বাইরের দিকে অগ্রসর হয় এবং কোণের ভূমিতলের চারপাশে একটি লাভা প্রবাহ তৈরি করে। বিস্ফোরণ শেষ হলে, লাভা শয্যায় সিন্ডারের একটি প্রতিসম কোণ তৈরি হয়ে যায়। গর্তটি পুরোপুরি ভরাট হয়ে গেলে, বাকিগুলি জ্বালামুখের চারপাশে অ্যাম্ফিথিয়েটার বা অশ্বক্ষুরাকৃতি আকার তৈরি করে।
প্রাপ্তিস্থান
সিন্ডার কোণগুলি সাধারণত ঢাল আগ্নেয়গিরি, মিশ্র আগ্নেয়গিরি এবং ক্যালডেরার পার্শ্বদেশে দেখতে পাওয়া যায়। উদাহরণস্বরূপ, ভূতাত্ত্বিকগণ হাওয়াইদ্বীপের মওনা কি ঢাল আগ্নেয়গিরির প্রান্তে প্রায় ১০০ টি সিন্ডার কোণ খুঁজে পেয়েছেন।
সর্বাধিক বিখ্যাত সিন্ডার কোণ, পারিকুটিন, ১৯৪৩ সালে মেক্সিকোর একটি ভুট্টা ক্ষেতে একটি নতুন জ্বালামুখ থেকে গড়ে উঠেছিল। বিস্ফোরণ নয় বছর ধরে চলেছিল। কোণের উচ্চতা হয়েছিল, এবং উৎপন্ন লাভা অঞ্চল জুড়ে ছড়িয়ে পড়েছিল।
পৃথিবীর সবচেয়ে ঐতিহাসিকভাবে সক্রিয় সিন্ডার কোণ হল নিকারাগুয়ার সেরো নেগ্রো। এটি চারটি নবীন সিন্ডার কোণেরর একটি অংশ। এটি লাস পিলাস আগ্নেয়গিরির উত্তর পশ্চিম দিকে অবস্থিত। ১৮৫০ সালে এটির প্রাথমিক বিস্ফোরণ হওয়ার পরে, এটি ২০ বারেরও বেশি বার অগ্ন্যুৎপাত করেছে। সম্প্রতি ১৯৯৫ এবং ১৯৯৯ সালে এটির অগ্ন্যুৎপাত হয়েছিল।
উপগ্রহ চিত্রের উপর ভিত্তি করে অনুমান করা গিয়েছিল যে সৌরজগতে অন্যান্য স্থলভাগেও সিন্ডার কোণ থাকতে পারে। থারসিসয়ে পাভোনিস মনস এর পার্শ্বদেশে, হাইড্রোটেস কেওস অঞ্চলে কপ্রেটস চসমার নিচে, এবং উলেসেস কলসের আগ্নেয় ক্ষেত্রে সিন্ডার কোণ আছে আন্দাজ করা হয়। আরও অনুমান করা হয়েছে যে,মরিয়াস হিলসের গম্বুজাকৃতি কাঠামোটি একটি চান্দ্র সিন্ডার কোণ।
পরিবেশগত অবস্থার প্রভাব
সিন্ডার কোণেরর আকার এবং আকৃতি পরিবেশগত বৈশিষ্ট্যের উপর নির্ভর করে। বিভিন্ন স্থানের বিভিন্ন মাধ্যাকর্ষণ এবং / বা বায়ুমণ্ডলীয় চাপের ফলে বিক্ষিপ্ত স্কোরিয়া কণার বিচ্ছুরণের পরিবর্তন হতে পারে। উদাহরণস্বরূপ, মঙ্গলগ্রহের সিন্ডার কোণ অন্য গ্রহের সিন্ডার কোণের চেয়ে দ্বিগুণেরও বেশি প্রশস্ত বলে মনে হয় সেখানে বায়ুমণ্ডলীয় চাপ এবং মাধ্যাকর্ষণ কম হওয়ার ফলে বৃহত্তর অঞ্চল জুড়ে বহির্মুখী কণাগুলি ছড়িয়ে পড়তে সক্ষম হয়েছে। সুতরাং, এটি মনে হয় যে, মঙ্গলগ্রহে, উদ্গীরিত বস্তুপুঞ্জের পক্ষে পার্শ্ববর্তী ঢালু অঞ্চলে সংকট অবতরণ কোণ অর্জন করা সম্ভব নয়। মঙ্গল গ্রহের সিন্ডার কোণগুলি মূলত ক্ষেপক বিতরণ দ্বারা নিয়ন্ত্রিত বলে মনে হয়, যেখানে পৃথিবীতে, সেটি উপাদানগুলির পুনরায় বিতরণ দ্বারা হয়।
মনোজেনেটিক কোণ
কিছু সিন্ডার কোণ হল মনোজেনেটিক – অর্থাৎ এই ক্ষেত্রে শুধুমাত্র একবার উদ্গীরণ হয়, কখনোই অগ্ন্যুৎপাতের পুনরাবৃত্তি হয়না। মেক্সিকোয় পারিকুটিন, হাওয়াই দ্বীপের ডায়মন্ড হেড, কোকো হেড, পাঞ্চবোল ক্রেটার এবং মওনা কিয়ায় কয়েকটি সিন্ডার কোণ হল মনোজেনেটিক সিন্ডার কোণ।
মনোজেনেটিক বিস্ফোরণগুলি ১০ বছরেরও বেশি সময় ধরে হতে পারে। পারিকুটিন ১৯৪৩ থেকে ১৯৫২ সাল পর্যন্ত উদ্গীরণ করেছিল।
কায়সেরিস্পোর
কায়সেরি স্পোর কুলুবু (Kayseri Spor Kulübü; এছাড়াও শুধুমাত্র কায়সেরিস্পোর নামে পরিচিত) হচ্ছে কায়সেরি ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯৬৬ সালে প্রতিষ্ঠিত হয়েছে। কায়সেরিস্পোর তাদের সকল হোম ম্যাচ কায়সেরির কাদির হাস স্টেডিয়ামে খেলে থাকে; যার ধারণক্ষমতা হচ্ছে ৩২,৮৬৪। বর্তমানে এই ক্লাবের ম্যানেজারের দায়িত্ব পালন করছেন সামেত আয়বাবা এবং সভাপতির দায়িত্ব পালন করছেন বের্না গোজবাশি। তুর্কি মধ্যমাঠের খেলোয়াড় হাসান হুসেয়িন আজার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, কায়সেরিস্পোর এপর্যন্ত ৩টি শিরোপা জয়লাভ করেছে; যার মধ্যে ১টি টিএফএফ প্রথম লিগ, ১টি ১.লিগ এবং ১টি তুর্কি কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যেটি হচ্ছে ২০০৬ উয়েফা ইন্টারটোটো কাপ শিরোপা।
টেস্ট ক্রিকেটের উভয় ইনিংসে শতরানকারী ক্রিকেটারদের তালিকা
ক্রিকেট খেলায় একজন খেলোয়াড় যখন ১০০ বা ততোধিক রান একটি ইনিংসে সংগ্রহ করেন তখন তা শতরান নামে অভিহিত করা হয়। ক্রিকেটের দীর্ঘতম সংস্করণ টেস্ট ক্রিকেট খেলায় প্রতি দল দুইটি ইনিংস খেলার সুযোগ পায়। একজন খেলোয়াড় টেস্টের উভয় ইনিংসে শতরান সংগ্রহ করলে ক্রিকেটবোদ্ধারা উক্ত বিষয়কে উল্লেখযোগ্য মাইলফলক হিসেবে আখ্যায়িত করেন। আয়ারল্যান্ড ও আফগানিস্তান ব্যতীত আন্তর্জাতিক ক্রিকেট কাউন্সিলের পূর্ণাঙ্গ সকল সদস্য টেস্টের উভয় ইনিংসে সেঞ্চুরি করার গৌরব অর্জন করেছে।
টেস্ট ক্রিকেটের ইতিহাসের প্রথম খেলোয়াড় হিসেবে অস্ট্রেলিয়ার বিখ্যাত ক্রিকেটার ওয়ারেন বার্ডসলি উভয় ইনিংসে সেঞ্চুরি করার বিরল কৃতিত্বের অধিকারী হন। আগস্ট, ১৯০৯ সালে ইংল্যান্ডের বিপক্ষে তিনি ১৩৬ ও ১৩০ রানের ইনিংস খেলেছিলেন। তবে, ঐ খেলাটি ড্রয়ে পরিণত হয়েছিল। এরপর থেকে ৬৭জন খেলোয়াড় ৮৪বার এ কৃতিত্বের সাথে নিজেদেরকে জড়িত রাখেন। ১১জন খেলোয়াড় তাদের সমগ্র খেলোয়াড়ী জীবনে দুই বা ততোধিকবার টেস্টের উভয় ইনিংসে সেঞ্চুরি করেছেন। অন্যদিকে, ভারতের সুনীল গাভাস্কার এবং অস্ট্রেলিয়ার রিকি পন্টিং ও ডেভিড ওয়ার্নার তিনবার এ কৃতিত্ব গড়েন। ইংল্যান্ডের বিখ্যাত ক্রিকেট তারকা গ্রাহাম গুচ খেলার উভয় ইনিংসে সেঞ্চুরি করে সর্বমোট সর্বোচ্চ ৪৫৬ রানের রেকর্ড গড়েন। প্রথম ইনিংসে ৩৩৩ ও দ্বিতীয় ইনিংসে ১২৩ রান করে পুরুষদের টেস্ট খেলায় সর্বোচ্চ রান করে গিনিস রেকর্ড বুকে নাম লেখান।  একমাত্র খেলোয়াড় হিসেবে শ্রীলঙ্কার বিখ্যাত ক্রিকেটার অরবিন্দ ডি সিলভা উভয় ইনিংসে শতরান করে অপরাজিত ছিলেন।
ব্যাংক অব কানাডা
ব্যাংক অব কানাডা (বিওসি; Banque du Canada) কানাডার একটি ক্রাউন কর্পোরেশন এবং দেশটির কেন্দ্রীয় ব্যাংক। এটি ব্যাংক অব কানাডা আইনের অধীনে ১৯৩৪ সালে প্রতিষ্ঠা লাভ করে। ব্যাংকটির প্রধান কাজ মূলত কানাডার মুদ্রানীতি প্রণয়ন এবং দেশের জন্য একটি নিরাপদ আর্থিক ব্যবস্থা পরিচালনা করে থাকে। এছাড়াও, এটি কানাডীয় ব্যাংকনোট ইস্যুকারী কর্তৃপক্ষ, সরকারের ব্যাংকার এবং কানাডিয়ান আর্থিক প্রতিষ্ঠানসমুহের নিয়ন্ত্রক হিসেবে কাজ করে।  ব্যাংকটি ১৯৩৫ সাল থেকে কানাডিয়ান ব্যাংক নোট কোম্পানির সাথে একটি চুক্তির মাধ্যমে ব্যাংকনোট ছাপানোর কাজ করে আসছে।
ব্যাংক অব কানাডার সদর দপ্তর অন্টারিও, অন্টারিওতে অবস্থিত ব্যাংক অব কানাডা ভবন, ২৩৪ ওয়েলিংটন স্ট্রিটে অবস্থিত। ব্যাংক অব কানাডা ভবনে ব্যাংক অব কানাডা জাদুঘরও ছিল, যেটি ১৯৮০ সালের ডিসেম্বর মাসে চালু করা হয়েছিল এবং ২০১৩ সালে অস্থায়ীভাবে বন্ধ করে দেয়া হয়।
ইতিহাস
ব্যাংক অব কানাডা প্রতিষ্ঠার আগে তৎকালীন কানাডার বৃহত্তম ব্যাংক ব্যাংক অব মন্ট্রিল সরকারের ব্যাংকার হিসাবে কাজ করত এবং ফেডারেল ডিপার্টমেন্ট অব ফিনান্স কানাডার ব্যাংকনোট ছাপানোর দায়িত্ব পালন করতো।
সরকার একজন গভর্নরের নেতৃত্বে ব্যাংক পরিচালনার জন্য একটি পরিচালনা পর্ষদ নিয়োগ করে। প্রত্যেক পরিচালক দায়িত্ব নেওয়ার আগে "বিশ্বস্ততা এবং গোপনীয়তার" শপথ নেন।
১৯৪৪ সালে এটি কানাডার ব্যাংকনোট ইস্যুকারী একমাত্র প্রতিষ্ঠান হয়ে ওঠে। ১৯৮০ সাল থেকে ব্যাংকটির প্রধান অগ্রাধিকার মূল্যস্ফীতি কম রাখা। সেই কৌশলের অংশ হিসাবে ১৯৯০-এর দশকে প্রায় সাত বছর ধরে সুদের হার নিম্ন স্তরে রাখা হয়েছিল।
২০০৮ সালের মন্দার পরে কানাডার কেন্দ্রীয় ব্যাংক অর্থনীতিকে উদ্দীপিত করার জন্য সুদের হার কমিয়েছিল, যদিও তখন ব্যাংকটি পরিমাণগত সহজীকরণের অনুশীলন করেনি, কারণ তখন আশঙ্কা ছিল যে নাটকীয়ভাবে অর্থ সরবরাহ বৃদ্ধি পেলে হাইপারইনফ্লেশনের দিকে ধাবিত হবে।
ভূমিকা ও দায়িত্ব
ব্যাংক অব কানাডা আইনের প্রস্তাবনায় ব্যাংক অব কানাডার ম্যান্ডেট সংজ্ঞায়িত করা হয়েছে এবং এতে বলা হয়েছে,"যেহেতু দেশের অর্থনৈতিক জীবনের সর্বোত্তম স্বার্থে ঋণ এবং মুদ্রা নিয়ন্ত্রণ করতে, জাতীয় মুদ্রা ইউনিটের বাহ্যিক মূল্য নিয়ন্ত্রণ ও রক্ষা করতে এবং সাধারণভাবে এর প্রভাব ওঠানামা প্রশমিত করতে কানাডায় একটি কেন্দ্রীয় ব্যাংক প্রতিষ্ঠা করা বাঞ্ছনীয়। উৎপাদন, বাণিজ্য, মূল্য এবং কর্মসংস্থানের স্তর, যতদূর সম্ভব আর্থিক কর্মের সুযোগের মধ্যে এবং সাধারণত কানাডার অর্থনৈতিক ও আর্থিক কল্যাণকে উন্নীত করার জন্য কেন্দ্রীয় ব্যাংক প্রতিষ্ঠা হবে।"ব্যাংক অব কানাডার মূল দায়িত্ব হচ্ছে নিম্ন, স্থিতিশীল এবং অনুমানযোগ্য মুদ্রাস্ফীতি নিশ্চিত করা। ব্যাংকটি কানাডার জন্য একটি নিরাপদ মুদ্রা প্রতিষ্ঠা ও পরিচালনা; কানাডা ও আন্তর্জাতিকভাবে একটি স্থিতিশীল এবং দক্ষ আর্থিক ব্যবস্থা গড়ে তোলা এবং কানাডা সরকারের জন্য কার্যকর এবং দক্ষ তহবিল-ব্যবস্থাপনা পরিষেবাগুলি নিশ্চিত করার কাজে নিয়োজিত।
ব্যাংক অব কানাডা দেশটির ব্যাংকনোট ও মুদ্রা ইস্যু করার একমাত্র অনুমোদিত সত্তা। তবে এটি ব্যাংক কয়েন ইস্যু করে না। কানাডার ব্যাংক কয়েন ইস্যু করে রয়্যাল কানাডিয়ান মিন্ট। ডান|থাম্ব| ১৯৩৫ সালে জারি করা $১ ব্যাংক অব কানাডা নোট।
গভর্নর
ব্যাংক অব কানাডার প্রধান হলেন গভর্নর। ব্যাংক আইনে পরিচালনা পর্ষদকে গভর্নর নিয়োগের ক্ষমতা প্রদান করা হলেও বাস্তবে সরকারের পছন্দমত বেক্তিকেই পরিচালনা পর্ষদ অনুমোদন দেয়। গভর্নর সাত বছর মেয়াদের জন্য নিয়োগপ্রাপ্ত হয়। গভর্নর স্বাধীনভাবে মুদ্রানীতি নির্ধারণ করেন। কানাডিয়ান ব্যাংক নোটে ব্যাংক অব কানাডার গভর্নর এবং ডেপুটি গভর্নরের স্বাক্ষর থাকে।
সুধীর লক্ষ্মণরাও পারওয়ে
সুধীর লক্ষ্মণরাও পারওয়ে ১৩তম মহারাষ্ট্র বিধানসভার সদস্য। তিনি উমরেড বিধানসভা কেন্দ্রের প্রতিনিধিত্ব করেন এবং পঞ্চায়েতি রাজ কমিটির চেয়ারম্যান ছিলেন (রাজ্য মন্ত্রীর মর্যাদা) ছিলেন ও ভারতীয় জনতা পার্টির মহারাষ্ট্র বিধানসভার বিধায়ক (২০১৭-২০১৯) ছিলেন। পারওয়ে ২০০৯ সালে যে আসনটি জিতেছিলেন সেটি ধরে রেখেছিলেন, তিনি তখনও ভারতীয় জনতা পার্টির অন্তর্গত ছিলেন।
বিতর্ক
২০১৫ সালের এপ্রিল মাসে, তাকে ২০০৫ সালে একটি প্রাথমিক বিদ্যালয়ের শিক্ষককে চড় মারার জন্য দুই বছরের কারাদণ্ড দেওয়া হয়েছিল। তিনি এই সাজার বিরুদ্ধে আপিল করেছিলেন এবং জামিন পেয়েছিলেন। পারওয়ে তখন করগাও জেলা পরিষদ নির্বাচনী এলাকার একজন সদস্য ছিলেন, সংক্ষুব্ধ শিক্ষক, যিনি ভারপ্রাপ্ত প্রধান শিক্ষকও ছিলেন একজন মহিলা স্কুল কর্মচারীর সাথে দুর্ব্যবহার করেছিলেন বলে অভিযোগ ছিল।
নাসিরুদ্দিন খান
নাসিরুদ্দিন খান (c. ১৯৪৮ – ১০ অক্টোবর ২০১৮) ভারতের পশ্চিমবঙ্গের একজন রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি পশ্চিমবঙ্গ বিধানসভার একজন বিধায়ক ও পশ্চিমবঙ্গ সরকারের একজন মন্ত্রী ছিলেন। তার পুত্রবধূ সাহিনা মমতাজ বেগম নওদার বর্তমান বিধায়ক। তিনি মন্টু খান নামে পরিচিত ছিলেন।
জীবনী
নাসিরুদ্দিন খান চারবার পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। ১৯৬৯ সালে তিনি প্রগ্রেসিভ মুসলিম লিগের প্রার্থী হিসেবে নওদা বিধানসভা কেন্দ্রের বিধায়ক হিসেবে নির্বাচিত হন। ১৯৭১ সালে তিনি নির্দল প্রার্থী হিসেবে নওদা থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। ১৯৭১ সালে তিনি পশ্চিমবঙ্গ সরকারের কৃষিমন্ত্রী হিসেবে নিযুক্ত হয়েছিলেন। ১৯৭২ সালে তিনি ভারতীয় ইউনিয়ন মুসলিম লিগের প্রার্থী হিসেবে নওদা থেকে পশ্চিমবঙ্গ বিধানসভার বিধায়ক হিসেবে নির্বাচিত হন। ১৯৯১ সালে তিনি ভারতীয় জাতীয় কংগ্রেসের প্রার্থী হিসেবে নওদা বিধানসভা কেন্দ্রের বিধায়ক হিসেবে নির্বাচিত হয়েছিলেন। ২০০১ সালে তিনি তৃণমূল কংগ্রেসে যোগদান করেন।
নাসিরুদ্দিন খান ২০১৮ সালের ৩ অক্টোবর ৮৭ বছর বয়সে প্রয়াত হন।
ডিপো মেট্রো স্টেশন
ডিপো মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
কেতকী প্রসাদ দত্ত
কেতকী প্রসাদ দত্ত একজন ভারতীয় রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। ১৯৮৩ সালে তিনি আসাম বিধানসভায় করিমগঞ্জ উত্তর বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ২০১৯ সালের ৮ মে ৭৪ বছর বয়সে মৃত্যুবরণ করেন।
এমপ্লেয়ার
এমপ্লেয়ার একটি ফ্রী এবং উন্মুক্ত মিডিয়া প্লেয়ার সফটওয়্যার। এই প্লেয়ারটি পার‍্য সব অপারেটিং সিস্টেমে চলে, যেমন লিনাক্স, মাইক্রোসফট ও ম্যাক। এটি ডস-এও ব্যবহার করা যায়।
ভিডিও
এটি বিভিন্ন ধরনের ভিডিও ফাইল পড়তে পারে, যেমন এনডিভিডিয়া পিওর ভিডিও, ইউনিফাইড ভিডিও ডিকোডার, ইন্টেল কুইক ভিডিও।
ক্ষমতা এবং শ্রেণীবিভাগ
এমপ্লেয়ার মিডিয়া বিভিন্ন ধরনের ভিডিও প্লে করতে পারে এবং একটি ফাইল সব স্ট্রিম বিষয়বস্তু সংরক্ষণ করতে পারে।
মনোয়ার হোসেন (ক্রিকেটার)
মনোয়ার হোসেন (জন্ম: ১০ জুলাই ১৯৮৪) খুলনায় জন্মগ্রহণকারী প্রথম শ্রেণীর ক্রিকেটার যিনি ২০০৮-০৯ বাংলাদেশ ক্রিকেট মৌসুমে অভিষেক হওয়ার পর বরিশাল বিভাগ, খুলনা বিভাগ এবং চট্টগ্রাম বিভাগের প্রতিনিধিত্ব করেছেন।
সি. এস. লিউইস
ডান|থাম্ব|পূর্ব বেলফাস্টের দ্য লায়ন, দ্য উইচ এবং ওয়ার্ডরোব বইটি থেকে রস উইলসনের সিএস লুইসের স্ট্যাচুটি ওয়ারড্রোবের সামনে ক্লাইভ স্টেপলস লিউইস (২৯ নভেম্বর, ১৮৯৮ – ২২ সেপ্টেম্বর, ১৯৬৩) ছিলেন একজন ব্রিটিশ ঔপন্যাসিক, কবি, আকাদেমিক, মধ্যযুগ-বিশেষজ্ঞ, সাহিত্য সমালোচক, প্রাবন্ধিক, লে ধর্মতাত্ত্বিক, সম্প্রচারক, অধ্যাপক ও খ্রিস্টীয় অ্যাপোলজেটিস্ট। তিনি অক্সফোর্ড বিশ্ববিদ্যালয় (ম্যাগডালেন কলেজ, ১৯২৫-৫৪) ও কেমব্রিজ বিশ্ববিদ্যালয়ে (ম্যাগডালেন কলেজ ১৯৫৪-৬৩) আকাদেমিক পদ অলংকৃত করেছিলেন। তিনি তার কথাসাহিত্য (বিশেষত দ্য স্ক্রিউটেপ লেটারস, দ্য ক্রনিকলস্ অব নার্নিয়া ও দ্য স্পেস ত্রয়ী) এবং খ্রিস্টীয় আপোলজেটিকস-সংক্রান্ত গদ্যসাহিত্যের (যথা মেয়ার খ্রিস্টিয়ানিটি, মিরাকলস, ও দ্য প্রবলেম অফ পেইন) জন্য সমধিক পরিচিত।
লিউইস ও তার সহকর্মী ঔপন্যাসিক জে. আর. আর. টলকেইন ছিলেন ঘনিষ্ঠ বন্ধু। তারা দুজনেই অক্সফোর্ড বিশ্ববিদ্যালয়ের ইংরেজি শিক্ষক ছিলেন এবং ইংলিংগস নামে পরিচিত একটি অ-বিধিবদ্ধ অক্সফোর্ড সাহিত্য গোষ্ঠীতে সক্রিয় ছিলেন। লিউইসের স্মৃতিকথা সারপ্রাইজড বাই জয় অনুসারে, তার দীক্ষা (ব্যাপ্টিজম) হয়েছিল চার্চ অফ ইংল্যান্ডে। কিন্তু কৈশোরে তিনি বিশ্বাসচ্যুত হন। ৩২ বছর বয়সে টলকেইন ও অন্যান্য বন্ধুবর্গের প্রভাবে তিনি আংলিক্যান কমিউনিয়নে প্রত্যাবর্তন করেন এবং “চার্চ অফ ইংল্যান্ডের একজন অযাজক অনুগামীতে” পরিণত হন। তার ধর্মবিশ্বাস তার রচনাকর্মের উপর ব্যাপক প্রভাব বিস্তার করেছিল এবং যুদ্ধের সময় খ্রিস্টধর্ম বিষয়ে তার বেতার সম্প্রচারগুলি প্রভূত প্রশংসা লাভ করেছিল।
১৯৫৬ সালে তিনি আমেরিকান লেখিকা জয় ডেভিডম্যানকে বিবাহ করেন। বিবাহের চার বছর পরে ৪৫ বছর বয়সে কর্কটরোগে আক্রান্ত হয়ে ডেভিডম্যান প্রয়াত হন। ১৯৬৩ সালের ২২ নভেম্বর লিউইস তার ৬৫তম জন্মদিনের এক সপ্তাহ পূর্বে বৃক্ক বিকলতায় তার মৃত্যু ঘটে। ২০১৩ সালে তার ৫০তম মৃত্যুবার্ষিকী উপলক্ষ্যে ওয়েস্টমিনস্টার অ্যাবের পোয়েটস’ কর্নারে একটি বিশেষ স্মারকের মাধ্যমে তাকে সম্মানিত করা হয়।
লিউইসের রচনাবলি ৩০টিরও বেশি ভাষায় অনূদিত হয়েছে এবং তার লক্ষাধিক কপি বিক্রিত হয়েছে। তার সর্বাধিক বিক্রীত বইটি হল দ্য ক্রনিকল অফ নার্নিয়া। এই বইখানি নাট্যমঞ্চ, টেলিভিশন, বেতার ও চলচ্চিত্রের মাধ্যমে জনপ্রিয়তা লাভ করে। কানাডা প্রভৃতি যে সকল দেশে লেখকের মৃত্যুর ৫০ বছর পর গ্রন্থসত্ব লুপ্ত হয়, সেই সকল দেশে তার রচনা ২০১৪ সালে স্বত্বমুক্ত হয়েছে।
প্রশান্তচন্দ্র মহলানবীশ
প্রশান্ত চন্দ্র মহলানবীশ ওবিই, এফএনএ, এফএএসসি, এফআরএস (২৯ জুন ১৮৯৩- ২৮ জুন ১৯৭২) একজন ভারতীয় বিজ্ঞানী এবং পরিসংখ্যানবিদ ছিলেন। মহলানবিশ দূরত্ব নামক ধারণাটির জন্য এবং মুক্ত ভারতের দ্বিতীয় পরিকল্পনা কমিশনের সদস্য হওয়ায় তিনি বিখ্যাত হয়ে আছেন। তিনি ভারতে নৃবিজ্ঞান বিষয়ে পড়াশোনা করেছিলেন। তিনি ভারতীয় পরিসংখ্যান ইনস্টিটিউট প্রতিষ্ঠা করেছিলেন এবং বড় আকারের নমুনা জরিপের নকশায় অবদান রেখেছিলেন।  তাঁকে ভারতের আধুনিক পরিসংখ্যানের জনক বিবেচনা করা হয়।
প্রাথমিক জীবন
প্রশান্ত চন্দ্র মহলানবীশের পিতামহ ব্রাহ্ম সমাজের অন্যতম প্রতিষ্ঠাতা গুরুচরণ (১৮৩৩-১৯১৬) ১৮৫৪ সালে বিক্রমপুর (বর্তমানে বাংলাদেশে) থেকে কলকাতায় চলে এসে ব্যবসা শুরু করেন। গুরুচরণ দেবেন্দ্রনাথ ঠাকুর (১৮১৭-১৯০৫) দ্বারা প্রভাবিত হয়েছিলেন। দেবেন্দ্রনাথ ছিলেন নোবেল পুরস্কারপ্রাপ্ত কবি রবীন্দ্রনাথ ঠাকুরের পিতা। গুরুচরণ ব্রাহ্মসমাজের সামাজিক আন্দোলনে সক্রিয়ভাবে জড়িত ছিলেন, এর কোষাধ্যক্ষ এবং সভাপতি হিসাবে দায়িত্ব পালন করেছিলেন। ২১০ কর্নওয়ালিস স্ট্রিটে তার বাড়ি ব্রাহ্মসমাজের কেন্দ্র ছিল। গুরুচরণ একটি বিধবাকে বিয়ে করেছিলেন, যেটি সামাজিক ঐতিহ্যের বিরুদ্ধ কাজ ছিল। হৃষিকেশ সাহা
গুরুচরণের ছোট ছেলে প্রবোধ চন্দ্র (১৮৬৯-১৯৪২) ছিলেন প্রশান্ত চন্দ্র মহলানবীশের পিতা। ২১০ কর্নওয়ালিস স্ট্রিটের বাড়িতে জন্মগ্রহণ করেন তিনি। মহলানবীশ বুদ্ধিজীবী এবং সংস্কারক দ্বারা বেষ্টিত একটি সামাজিক সক্রিয় পরিবারে বেড়ে ওঠেন।
মহলানবীশ কলকাতার ব্রাহ্ম বয়েজ স্কুলে প্রাথমিক বিদ্যালয়ের পড়াশোনা করে ছিলেন এবং ১৯০৮ সালে স্নাতক হন। তিনি কলকাতা বিশ্ববিদ্যালয়ের অধিভুক্ত প্রেসিডেন্সি কলেজে যোগ দেন, যেখানে তার শিক্ষকদের মধ্যে ছিলেন জগদীশ চন্দ্র বসু, এবং প্রফুল্ল চন্দ্র রায়। অন্যদের মধ্যে ছিলেন মেঘনাদ সাহা এক বছরের জুনিয়র এবং সুভাষ চন্দ্র বসু তার কলেজের দুই বছরের জুনিয়র। মহলানবীশ ১৯১২ সালে পদার্থবিজ্ঞানে অনার্স সহ বিজ্ঞানে স্নাতক ডিগ্রি লাভ করেন। তিনি লন্ডন বিশ্ববিদ্যালয়ে যোগদানের জন্য ১৯১৩ সালে ইংল্যান্ডে চলে যান।
তিনি কিংস কলেজ চ্যাপেল দ্বারা প্রভাবিত হয়েছিলেন এবং তার স্বদেশী বন্ধু এম এ ক্যান্ডথ সেখানে যোগ দেয়ার জন্য চেস্টা করতে পরামর্শ দিয়েছিলেন, যে চেস্টা তিনি করেন। তিনি কিংসে পড়াশুনায় ভাল করেছিলেন। তিনি কেমব্রিজের পরবর্তী সময়ে গাণিতিক প্রতিভা শ্রীনিবাস রামানুজনের সাথে আলাপ করেছিলেন। পদার্থবিজ্ঞানে ত্রিপোসের পরে মহলানবীশ ক্যাভেনডিশ ল্যাবরেটরিতে সিটিআর উইলসনের সাথে কাজ করেছিলেন। তিনি একটি সংক্ষিপ্ত বিরতি নিয়ে ভারতে চলে গেলেন, সেখানে তাকে প্রেসিডেন্সি কলেজের অধ্যক্ষের সাথে পরিচয় করিয়ে দেওয়া হয়েছিল এবং পদার্থবিজ্ঞানে ক্লাস করার জন্য তাকে আমন্ত্রণ জানানো হয়েছিল।
ইংল্যান্ডে ফিরে আসার পরে মহলানবীশের সাথেবায়োমেট্রিকা জার্নালের পরিচয় হয়। এটি তাকে এত আগ্রহী করে তুলেছিল যে তিনি একটি সম্পূর্ণ সেট কিনে সেগুলি ভারতে নিয়ে গেলেন। তিনি আবহাওয়া ও নৃবিজ্ঞানের সমস্যাগুলির পরিসংখ্যানের উপযোগিতা আবিষ্কার করেছিলেন এবং ভারতে ফিরে যাওয়ার পথে সমস্যার বিষয়ে কাজ শুরু করেছিলেন।
ভারতীয় পরিসংখ্যান ইনস্টিটিউট
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:ISI_Delhi_Mahalanobis_statue.JPG|ডান|থাম্ব|আইএসআই দিল্লিতে মহলানবীশ স্মৃতিসৌধ মহলানবীশের অনেক সহকর্মী পরিসংখ্যানগুলিতে আগ্রহী হয়েছিলেন। কলকাতার প্রেসিডেন্সি কলেজে তার ঘরে অবস্থিত স্ট্যাটিস্টিকাল ল্যাবরেটরিতে একটি অনানুষ্ঠানিক দল গড়ে উঠল। ১ ডিসেম্বর ১৯৩১ সালে মহলানবীশ প্রমথ নাথ ব্যানার্জি (মিন্টো অর্থনীতি বিভাগের অধ্যাপক), নিখিল রঞ্জন সেন (ফলিত গণিতের খয়রা অধ্যাপক) এবং আর এন মুখার্জির সাথে একটি বৈঠক ডেকেছিলেন। তারা একসাথে বরাহনগরে ইন্ডিয়ান স্ট্যাটিস্টিকাল ইনস্টিটিউট (আইএসআই) প্রতিষ্ঠা করেছিলেন এবং ২৮ এপ্রিল ১৯৩২ সালে সোসাইটিস রেজিস্ট্রেশন অ্যাক্ট XXI এর অধীনে একটি অলাভজনক শিক্ষিত সমাজ হিসাবে আনুষ্ঠানিকভাবে নিবন্ধিত হন।
ইনস্টিটিউটটি প্রথমে প্রেসিডেন্সি কলেজের পদার্থবিজ্ঞান বিভাগে ছিল; প্রথম বছরে এর ব্যয় ছিল ২৩৮ রুপি। এটি ধীরে ধীরে তার সহকর্মীদের একটি গোষ্ঠীর অগ্রণী কাজ দিয়ে বৃদ্ধি পেয়েছে। প্রধানমন্ত্রী জওহরলাল নেহেরুর সেক্রেটারি পীতাম্বর প্যান্টের মাধ্যমেও এই প্রতিষ্ঠানটি বড় ধরনের সহায়তা অর্জন করেছিল। প্যান্ট ইনস্টিটিউটের পরিসংখ্যান সম্পর্কে প্রশিক্ষণ পেয়েছিলেন এবং এর বিষয়গুলিতে গভীর আগ্রহী ছিলেন।
ইনস্টিটিউটটি ১৯৩৩ সালে কার্ল পিয়ারসনের বায়োমেট্রিকার লাইনেসাংখ্য জার্নাল প্রতিষ্ঠা করে। ইনস্টিটিউট ১৯৩৮ সালে একটি প্রশিক্ষণ বিভাগ শুরু করে। প্রারম্ভিক অনেক কর্মী মার্কিন যুক্তরাষ্ট্রে এবং ভারত সরকারের সাথে ক্যারিয়ারের জন্য আইএসআই ত্যাগ করেছিলেন। মহলানবীশ জে বি.এস.হালডানকে আইএসআইতে যোগ দেওয়ার জন্য আমন্ত্রণ জানিয়েছিলেন; হালদানে ১৯৫৭ সালের ফেব্রুয়ারি পর্যন্ত গবেষণা অধ্যাপক হিসাবে যোগদান করেন। প্রশাসনের প্রতি হতাশা এবং মহলানবীশের নীতিমালার সাথে মতবিরোধের কারণে তিনি আইএসআই থেকে পদত্যাগ করেছিলেন। তিনি নিয়মিত ভ্রমণ এবং পরিচালকের অনুপস্থিতিতে উদ্বিগ্ন ছিলেন এবং অভিযোগ করেছিলেন যে "... আমাদের পরিচালকের ভ্রমণগুলি একটি উপন্যাসের এলোমেলো ভেক্টরকে সংজ্ঞায়িত করে।" হালদানে আইএসআইয়ের বায়োমেট্রিক্সে বিকাশ করতে সহায়তা করেছিল।
এই প্রতিষ্ঠানটি ১৯৫৯ সালে জাতীয়ভাবে গুরুত্বপূর্ণ ইনস্টিটিউট ও ডিমড বিশ্ববিদ্যালয় হিসাবে ঘোষণা করা হয়েছিল।
পরিসংখ্যান অবদান
একাধিক মাত্রার পরিমাপের উপর ভিত্তি করে কোনও বিতরণ থেকে একটি বিন্দু কতটা বিভক্ত হয় তা খুঁজে পাওয়ার জন্য মহলানবীশ দূরত্ব হল এক বহুল ব্যবহৃত মেট্রিক। এটি ক্লাস্টার বিশ্লেষণ এবং শ্রেণি বিন্যাসের ক্ষেত্রে ব্যাপকভাবে ব্যবহৃত হয়। এটি সর্বপ্রথম ১৯৩০ সালে জাতিগত তুলনামূলক গবেষণার প্রসঙ্গে মহলানবীশ প্রস্তাব করেছিলেন। ১৯২০ সালে নাগসান নাগপুর অধিবেশনে ইন্ডিয়ান সায়েন্স কংগ্রেসের অধিবেশনে তৎকালীন জুলজিকাল সার্ভে অফ ডিরেক্টর নেলসন আননানডেলের সাথে এক বৈঠক থেকে অন্নান্দলে তাকে কলকাতায় অ্যাংলো-ইন্ডিয়ানদের নৃতাত্ত্বিক পরিমাপ বিশ্লেষণ করতে বলেছিলেন। এই বিশ্লেষণটি ১৯২২ সালে তার প্রথম বৈজ্ঞানিক গবেষণাপত্র দ্বারা বর্ণনা করা হয়েছিল। এই অধ্যয়নের সময় তিনি বহুপাতিক দূরত্ব পরিমাপ ব্যবহার করে জনসংখ্যার তুলনা এবং গ্রুপিংয়ের একটি উপায় খুঁজে পান।
নমুনা জরিপ
তার সবচেয়ে গুরুত্বপূর্ণ অবদানগুলি বড় আকারের নমুনা সমীক্ষার সাথে সম্পর্কিত। তিনি পাইলট সমীক্ষার ধারণাটি প্রবর্তন করেছিলেন এবং নমুনা পদ্ধতিগুলির কার্যকারিতাটির পক্ষে ছিলেন। প্রথম জরিপ ১৯৩৭ থেকে ১৯৪৪ সালের মধ্যে শুরু হয়েছিল এবং এতে ভোক্তা ব্যয়, চা-পান করার অভ্যাস, জনমত, ফসলের ক্ষেত্র এবং গাছের রোগের মতো বিষয় অন্তর্ভুক্ত ছিল। হ্যারল্ড হোটিংলিং লিখেছেন: "এ পর্যন্ত এলোমেলো নমুনার কোনও কৌশল মার্কিন যুক্তরাষ্ট্রে বা অন্য কোথাও তৈরি করা যায় নি, যা মহলানবীশের বর্ণিত নির্ভুলতার সাথে তুলনা করতে পারে" এবং রোনাল্ড ফিশার মন্তব্য করেছিলেন যে "আইএসআই নমুনা জরিপের কৌশলগুলির মূল বিকাশে নেতৃত্ব দিয়েছে, যা প্রশাসনের কাছে উপলব্ধ সবচেয়ে কার্যকর তথ্য-প্রমাণ প্রক্রিয়া"।
পরবর্তী জীবন
পরবর্তী জীবনে মহলানবীশ পরিকল্পনা কমিশনের সদস্য ছিলেন স্বাধীন ভারতের পঞ্চবার্ষিকী পরিকল্পনায় অবদান রেখেছিলেন। দ্বিতীয় পঞ্চবার্ষিকী পরিকল্পনায় তিনি শিল্পায়নের উপর জোর দিয়েছিলেন। ওয়্যাসিলি লিওন্টিফের ইনপুট-আউটপুট মডেল, মহালানোবিস মডেলের তার রূপটি দ্বিতীয় পঞ্চবার্ষিকী পরিকল্পনায় নিযুক্ত হয়েছিল, যা ভারতের দ্রুত শিল্পায়নের দিকে নিয়ে যেতে কাজ করেছিল এবং তার ইনস্টিটিউটে অন্যান্য সহকর্মীদের সাথে, তিনি গুরুত্বপূর্ণ ভূমিকা পালন করেছিলেন। তিনি ভারতে ডিনডাস্ট্রালাইজেশন মূল্যায়ন এবং পূর্বের কয়েকটি আদমশুমার পদ্ধতি ত্রুটি সংশোধন করার জন্য একটি প্রকল্পকে উত্সাহিত করেছিলেন এবং ড্যানিয়েল থর্নারের হাতে এই প্রকল্পটি অর্পণ করেছিলেন।
১৯৫০ দশকে তিনি ভারতে প্রথম কম্পিউটার আনার প্রচারে গুরুত্বপূর্ণ ভূমিকা পালন করেছিল।
সাংস্কৃতিক কর্মকাণ্ডে মহলানবীশের আগ্রহ ছিল এবং রবীন্দ্রনাথ ঠাকুরের সেক্রেটারি হিসাবে দায়িত্ব পালন করেছিলেন এবং কিছুকাল বিশ্বভারতী বিশ্ববিদ্যালয়েও কাজ করেছিলেন। বিজ্ঞান ও সেবার ক্ষেত্রে তার অবদানের জন্য তিনি ভারত সরকার থেকে সর্বোচ্চ বেসামরিক পুরস্কার পদ্ম বিভূষণ পেয়েছিলেন।
তার ঊনআশি তম জন্মদিনের একদিন আগে ২৮ জুন ১৯৭২ সালের তিনি মৃত্যুবরণ করেন। ভারতীয় পরিসংখ্যান ইনস্টিটিউটের সেক্রেটারি ও ডিরেক্টর এবং ভারত সরকারের মন্ত্রিসভার পরিসংখ্যান উপদেষ্টা হিসাবেও তিনি দায়িত্ব পালন করে ছিলেন। সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:PC_Mahalanobis_1993_stamp_of_India.jpg|থাম্ব|১৯৯৩ সালে ভারতের ডাকটিকেটে মহলানবীশ
সম্মাননা
ভারত সরকার ২০০৬ সালে তার জন্মদিন ২৯ জুন জাতীয় পরিসংখ্যান দিবস হিসাবে পালনের সিদ্ধান্ত নেয়।
২৯ জুন ২০১৮ সালে তার ১২৫ তম জন্মবার্ষিকী উপলক্ষে ভারতের উপ-রাষ্ট্রপতি এম ভেঙ্কাইয়া নাইডু কলকাতার আইএসআইতে একটি প্রোগ্রামে একটি স্মরণীয় মুদ্রা প্রকাশ করেন।
খাদ্য সংরক্ষণ
খাদ্য সংরক্ষণ (Food preservation) হল খাদ্যদ্রব্যকে ব্যাকটেরিয়া, ছত্রাক (যেমনঃ ঈস্ট) এবং অন্যান্য অণুজীবের আক্রমণ থেকে রক্ষা করে এবং খাদ্যের জারণ না ঘটতে দিয়ে এর পচন রোধ করে খাদ্যের স্বাদ ও গুণমান অক্ষুণ্ন রাখার প্রক্রিয়া।
খাদ্য সংরক্ষণ করার জন্য বিভিন্ন প্রক্রিয়া উদ্ভাবিত হয়েছে। কিউরিং, পিকলিং, হিটিং, কুলিং, ফ্রিজিং ইত্যাদি খাদ্য সংরক্ষণের জনপ্রিয় কয়েকটি প্রক্রিয়া। এছাড়াও পূর্বে বেশকিছু প্রক্রিয়া অনুসৃত হত; এ প্রক্রিয়াগুলোতে তুলনামূকলভাবে বর্তমানের চেয়ে কম শক্তিপ্রয়োগ করলেও হত, এবং তা কম কার্বন নিঃসরণ করত।
সংরক্ষণের পদ্ধতি
সভ্যতার বিকাশের সাথে সাথে ক্রমেই খাদ্য সংরক্ষণের প্রয়োজনীয়তা দেখা দেয়। কৃষির বিকাশ থেকে শিল্প বিপ্লব পর্যন্ত খাদ্য সংরক্ষণের নানান প্রক্রিয়া বিকাশ লাভ করতে থাকে। প্রধানত ২ উপায়ে খাদ্য সংরক্ষণ করা হয়ঃ প্রাকৃতিক ও কৃত্রিম। প্রাকৃতিক পদ্ধতিতে খাদ্য সংরক্ষণের নানান প্রক্রিয়া আছে। এসব পদ্ধতিতে খাদ্য সংরক্ষণ করলে তা স্বাস্থ্যের উপরে কোনপ্রকার বিরূপ প্রভাব ফেলে না। কৃত্রিম উপায়ে খাদ্য সংরক্ষণের ক্ষেত্রে যেসব রাসায়নিক পদার্থগুলোকে সীমিত মাত্রায় ব্যবহার করতে হয়। প্রাকৃতিক ও কৃত্রিম উপায়ে খাদ্য সংরক্ষণের জন্য যথাক্রমে প্রাকৃতিক প্রিজারভেটিভ্স ও কৃত্রিম প্রিজারভেটিভ্স ব্যবহৃত হয়।
শুষ্ককরণ
খাদ্যদ্রব্যের পচন রোধের জন্য যেসকল পদ্ধতি প্রাচীনকাল থেকে ব্যবহৃত হয়ে আসছে, তার মধ্যে শুষ্ককরণ অন্যতম। প্রায় খ্রিস্টপূর্ব ১২, ০০০ সালে মধ্য-পূর্ব এবং প্রাচ্যে সূর্যালোকের সাহায্যে খাদ্যদ্রব্যকে শুকিয়ে সংরক্ষণ করা হত। সবজি এবং ফলমূল স্বাভাবিকভাবেই সূর্যালোকের মাধ্যমে শুকিয়ে সংরক্ষণ করা গেলেও মধ্যযুগের বাড়িঘরের গঠনের কারণে বাড়ির ভেতরে যথেষ্ট পরিমাণে সূর্যালোক প্রবেশ করতে পারত না। তাই অনেক সময় আগুনের সাহায্যও নেওয়া হত।
শীতলীকরণ
শীতলীকরণ প্রক্রিয়ায় খাদ্যদ্রব্যের পচনকারী এনজাইমের ক্ষতিকার প্রভাব এবং অনূজীবের বংশবিস্তার রোধ করার জন্য খাদ্যকে নিম্ন তাপমাত্রায় সংরক্ষণ করা হয়। গরম কিংবা প্রতিকূল আবহাওয়ায় এই পদ্ধতিতে দীর্ঘদিন খাদ্যের গুণাগুণ অক্ষুণ্ন রেখে সংরক্ষণ করা যায়।
হিমায়ন
হিমায়ন বর্তমান সময় পর্যন্ত সর্বাধিক ব্যবহৃত প্রক্রিয়া। অর্থনৈতিক এবং ঘরোয়া উভয়দিক থেকেই এই পদ্ধতি অত্যন্ত জনপ্রিয়। নানা ধরনের রান্না করা কিংবা না করা খাবার এই পদ্ধতিতে সংরক্ষণ করা যায়। হিমায়নের জন্য বাণিজ্যিকভাবে হিমাগার ব্যবহৃত হয়। এর মাধ্যমে এক সময়ের খাবার অন্য সময়ে ব্যবহার করা সম্ভব হয়।
উত্তাপন
উত্তাপন প্রক্রিয়ায় অধিক তাপমাত্রা সৃষ্টি করে অণুজীব জন্মাতে বাঁধা দেওয়া হয়। এটিও খাদ্য সংরক্ষণের অন্যতম জনপ্রিয় একটি প্রক্রিয়া।
কিউরিং
কিউরিং খাদ্য সংরক্ষণের একটি বহুল ব্যবহৃত প্রক্রিয়া। একে সল্টিংও বলা হয়। ফ্রিজ আবিষ্কারের পূর্বে এই পদ্ধতি অধিক জনপ্রিয় ছিল। এর মাধ্যমে লবণের দ্রবণ ব্যবহার করে মাছ-মাংস প্রভৃতিকে দীর্ঘদিন অবিকৃতভাবে সংরক্ষণ করা যায়। দীর্ঘসময় সংরক্ষণ করার জন্য এই দ্রবণের সাথে সামান্য পরিমাণে ল্যাকটিক এসিড যোগ করা হয়। ল্যাকটিক এসিড অণুজীবগুলোকে বংশবিস্তার করতে বাধা সৃষ্টি করে।
অনেক দেশে বিভিন্ন ঋতুভেদে নানা রকম মাছ পাওয়া যায়, কিউরিং পদ্ধতিতে সংরক্ষণ করে সারা বছর এই মাছ পাওয়া যায়। মধ্যযুগে এই পদ্ধতি ব্যাপক জনপ্রিয় ছিল।
সুগারিং
সুগার বা চিনি দিয়ে উৎকৃষ্টভাবে খাদ্য সংরক্ষণ করা হয়। সাধারণত ফল, আচার, জেলী, এপ্রিকট মারমালেট প্রভৃতি সংরক্ষণের জন্য এই পদ্ধতি ব্যবহৃত হয়। চিনির গাঢ় দ্রবণ দ্বারা এই পদ্ধতিতে খাদ্য সংরক্ষণ করা হয়। চিনির গাঢ় দ্রবণে অণুজীব ভালোভাবে বৃদ্ধিলাভ করতে পারেনা। ফলে খাদ্যদ্রব্য দীর্ঘদিন ভালো থাকে।
ধূমায়ন
খাদ্যের তাক জীবন বৃদ্ধি করার পদ্ধতিগুলোর মধ্যে ধুমায়ন অন্যতম। এই পদ্ধতিতে উদ্ভিজ্জ উপাদান, যেমনঃ কাঠ পুড়িয়ে সৃষ্ট ধোঁয়া খাদ্যে প্রয়োগ করা হয়। এই উত্তপ্ত ধোঁয়া খাদ্যের অণুজীব ধ্বংস করে দেয়। মাছ-মাংস প্রভৃতি সংরক্ষণ করার জন্য ধুমায়ন পদ্ধতি ব্যবহৃত হয়। অনেক সময় মাছ-মাংসের কিউরিং করার পরে ধুমায়ন পদ্ধতির মাধ্যমে এদের তাক জীবন আরো বৃদ্ধি করা হয়।
পিকলিং
তেলে পিকলিং করার জন্য (আচারজাতকরণ বলা হয়ে থাকে) খাদ্যকে সিদ্ধ করে প্রথমেই মশলাযুক্ত করা হয়। পরবর্তীতে তেলে নিমজ্জিত করে সংরক্ষণ করা হয়। এর ফলে সিদ্ধ করার তাপে অণুজীব বাঁচতে পারে না এবং তেল-মশলায় তা আর জন্মাতেও পারে না। বিভিন্ন প্রকার আচার, যেমনঃ আমের আচার, মিশ্র সবজির আচার ইত্যাদির জন্য এই পদ্ধতি অনুসৃত হয়ে থাকে।
ভিনেগারে পিকলিং করার জন্য খাদ্য থেকে বীজ সরিয়ে ভিনেগারে ডুবিয়ে বোতলজাত করা হয়ে থাকে। ভিনেগার কর্তৃক সৃষ্ট অম্লীয় পরিবেশে অণুজীব বাঁচতে পারেনা। রসুনের আচার, মরিচের আচার সংরক্ষণ করা হয় এই পদ্ধতিতে।
লাই
এই পদ্ধতিতে সোডিয়াম হাইড্রোক্সাইড (লাই) দিয়ে খাদ্যের পরিবেশকে অধিক ক্ষারীয় করে তোলা হয়, যার ফলে কোনপ্রকার ব্যাকটেরিয়া জন্মাতে পারে না। তবে এই পদ্ধতিতে খাবারের স্বাদ ও গন্ধ কিছুটা বিকৃত হয়। কিছু জলপাইয়ের রান্না সহ অন্যান্য কিছু খাদ্যের ক্ষেত্রে এই পদ্ধতি ব্যবহৃত হয়।
কৌটাজাতকরণ
কৌটাজাতকরণ খাদ্যদ্রব্য সংরক্ষণের একটি আধুনিক ও উন্নত ধরনের পদ্ধতি। এই পদ্ধতিতে খাদ্যদ্রব্যকে বায়ুরোধী অবস্থায় বা আগুনে শোধিত করে সাধারণত প্রিজারভেটিভ যোগ করে কৌটার মধ্যে রেখে সংরক্ষণ করা হয়, যেন এর খাদ্যমান ও স্বাদ অক্ষুণ্ন থাকে। এই খাদ্যদ্রব্যকে বহুদিন পর্যন্ত ভালো রাখা যায়। এ প্রক্রিয়ার মাধ্যমে অক্সিজেন দূর করে খাদ্যকে জারণের হাত থেকে রক্ষা করা যায়। এছাড়াও এনজাইম বিনষ্ট এবং অনাকাঙ্খিত ব্যকটেরিয়া ধ্বংসের জন্যেও এই পদ্ধতি অত্যন্ত কার্যকর। এই পদ্ধতিতে মাছ, মাংস, ফল, সবজি এমনকি দুধও দীর্ঘদিন সংরক্ষণ করা যায়। এই পদ্ধতি ব্লাঞ্চিং, একজস্টিং, সিলিং, স্টেরিলাইজিং সহ কয়েকটি ধাপে সম্পন্ন হয়।
জেলীকরণ
জেলীকরণের মাধ্যমে খাদ্য সংরক্ষণের জন্য জেলী গঠন করে এমন পদার্থসহ খাদ্যকে সংরক্ষণ করা হয়। জেলীজাতীয় পদার্থের মধ্যে রয়েছে মেইজ ময়দা, এরারুট, আগার ইত্যাদি। এই জেলী অনূজীব বিস্তারে বাঁধা দেয়। ফলে সংরক্ষিত খাদ্যের কোন প্রকার ক্ষতি হয়না। এই পদ্ধতিতে কৌটাজাত চিংড়ি, মুরগি ইত্যাদি সংরক্ষণ করা হয়। ভাপে সিদ্ধ মাংসকেও এই পদ্ধতিতে সংরক্ষণ করা হয়।
জগ ভর্তিকরণ
খাদ্য সংরক্ষণের এই পদ্ধতিতে সাধারণত মাংসকেই সংরক্ষণ করা হয়। এক্ষেত্রে খাদ্যকে বায়ুরোধী অবস্থায় ব্রাইন (২% লবণের জলীয় দ্রবণ) মিশিয়ে প্রক্রিয়াজাত করা হয়। এই ব্রাইন মিশানো বায়ুশূণ্য অবস্থায় অণুজীব জন্মাতে পারে না। বিংশ শতকের মাঝামাঝি পর্যন্ত এই পদ্ধতি ব্যাপক জনপ্রিয় ছিল।
অন্যান্য পদ্ধতি
এছাড়াও খাদ্য সংরক্ষণের আরো নানান পদ্ধতি রয়েছে। তন্মধ্যে বিকিরণ, সংশোধিত বায়ুমণ্ডল, ইলেকট্রোপোরেশন, পাস্তূরীকরণ, বায়ো সংরক্ষণ উল্লেখযোগ্য।
গাঁজন
গাঁজন হল স্টার্চ এবং চিনির এলকোহলে পরিণত হওয়ার প্রক্রিয়া, যা কিছু অণুজীবের মাধ্যমে সম্পন্ন হয়। তবে গাঁজন শুধু এলকোহলই তৈরি করে না, এটি খাদ্য সংরক্ষণের একটি গুরুত্বপূর্ণ পদ্ধতিও বটে। এটি খাদ্যকে আরো পুষ্টিকর এবং সুস্বাদু করে তোলে। প্রক্রিয়াজাতকৃত খাদ্য কিছু গুরুত্বপূর্ণ ভিটামিনও বহন করে থাকে।
প্রয়োজনীয়তা
বিভিন্ন ধরনের খাদ্য বিভিন্ন সময়ে পাওয়া যায়। যেমন বাংলাদেশে বর্ষাকালে অধিক পরিমাণে মাছ পাওয়া যায়। ইলিশ মাছ সহ আরো বেশকিছু ধরনের মাছ বর্ষাকালেই পাওয়া যায়। খাদ্য সংরক্ষণের মাধ্যমে এদেরকে সংরক্ষণ করতে পারলে সারা বছরই আমিষের চাহিদা পূরণ করা সম্ভব হয়, মাছের দামও তুলনামূলকভাবে কম হয়।
অধিকাংশ খাবারই পচনশীল। এদেরকে বেশিদিন মানসম্মত অবস্থায় দীর্ঘদিন রাখা সম্ভব হয়না। কিন্তু খাদ্যকে যদি সঠিকভাবে সংরক্ষণ করা হয়, তাহলে এর মান দীর্ঘদিন, এমনকি কয়েক বছর পর্যন্ত অক্ষুণ্ন থাকে।
মতিলাল মল্লিক
মতিলাল মল্লিক (Matilal Mallik) (১৯১২ - ১৫ ডিসেম্বর, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি গোপন বিপ্লবী দলের সদস্য ছিলেন। ১০ এপ্রিল ১৯৩৪ তারিখে তিনি অস্ত্র সংগ্রহ করে ফেরার পথে গ্রামবাসীদের কাছে ধরা পড়েন। সরকারি সৈন্য ও গ্রামরক্ষী দলের সহিত সশস্ত্র সংঘর্ষে মতিলালের গুলিতে সরকারি বাহিনীর নেতা নিহত হয়। পুলিশ স্বীকারোক্তি আদায়ের জন্য ও সঙ্গীদের নাম জানার জন্য তার ওপর অমানুষিক অত্যাচার করে ব্যর্থ হয়। ঢাকা কেন্দ্রীয় কারাগারে তার ফাঁসি কার্যকর করা হয়। তার জন্ম তৎকালীন ঢাকা জেলার দেওভোগ গ্রামে।
লেহরাগাগা
লেহরাগাগা (Lehragaga) ভারতের পাঞ্জাব রাজ্যের সানগ্রুর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে লেহরাগাগা শহরের জনসংখ্যা হল ১৯,৩১০ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে লেহরাগাগা এর সাক্ষরতার হার বেশি।
স্বাস্থ্য
থাম্ব|WHO মানুষ ও অন্যান্য প্রাণীদের স্বাস্থ্য বিষয়ক বিজ্ঞানের জন্য দেখুন স্বাস্থ্য বিজ্ঞান
বিশ্ব স্বাস্থ্য সংস্থা স্বাস্থ্য সম্পর্কিত ১০টি মানদন্ড হল—একঃ কর্মশক্তি-সম্পন্ন, স্বাভাবিকভাবে জীবনের বিভিন্ন কাজ মোকাবেলা করতে পারে। দুইঃ আশাবাদী, সক্রিয় দৃষ্টিভঙ্গিতে কাজ করতে পারে। তিনঃ নিয়মিত বিশ্রাম নেয়, ঘুম ভাল। চারঃ পরিবেশের সঙ্গে খাপ খাওয়াতে পারে, বিভিন্ন অবস্থার মোকাবেলা করতে পারে। পাঁচঃ সাধারণ সর্দি ও সংক্রামক রোগ প্রতিরোধক শক্তি আছে। ছয়ঃ ওজন সঠিক, শরীরের সংগঠনিক দিক সঠিক। সাতঃ চোখ উজ্জ্বল, কোনো প্রদাহ রোগ নেই। আটঃ দাঁত পরিষ্কার এবং সতেজ, ব্যাথা নেই, দাঁতের মাঢ়ির রং স্বাভাবিক। নয়ঃ চুলে উজ্জ্বতা আছে, খুশকি নেই। দশঃ হাড় স্বাস্থ্যবান, পেশি ও ত্বক নমনীয়, হাঁটাহাঁটি করলে কোনো অসুবিধা নেই।
কাউছ মিয়া
কাউছ মিয়া বাংলাদেশের একজন বিশিষ্ট ব্যবসায়ী। হাকিমপুরী জর্দার স্বত্বাধিকারী এই ব্যবসায়ী ২০ বার সেরা করদাতা নির্বাচিত হন। জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উপলক্ষে জাতীয় রাজস্ব বোর্ড (এনবিআর) তাকে মুজিববর্ষের সেরা করদাতা সম্মাননা দিয়েছিল।
ব্যবসা জীবন
কাউছ মিয়া ১৯৫০ সালে চাঁদপুরের পুরানবাজারে স্টেশনারি ব্যবসা দিয়ে তাঁর ব্যবসা জীবন শুরু করেন। সে সময়ে তার ৬টি দোকান ও ব্যবসা প্রতিষ্ঠান ছিল। পরে ধীরে ধীরে বিভিন্ন ব্র্যান্ডের সিগারেট, বিস্কিট ও সাবানের মতো পন্যের স্থানীয় এজেন্ট হয়ে যান। ২০ বছর ধরে কাউছ মিয়া চাঁদপুরেই ব্যবসা করেন। ১৯৭০ সালে নারায়ণগঞ্জ শহরে তামাকের ব্যবসা শুরু করেন। তামাকের ব্যবসার মুনাফা থেকে তিনি বর্তমানে ৩০-৪৫ রকমের ব্যবসার সাথে জড়িত।
অঞ্জলি ভাগবত
অঞ্জলি ভাগবত (জন্ম ৫ই ডিসেম্বর, ১৯৬৯) একজন পেশাদার ভারতীয় শ্যুটার। ২০০২ সালে তিনি ১০ মিটার এয়ার রাইফেল বিভাগে বিশ্বে প্রথম স্থান দখল করেন। ২০০৩ সালে ৩৯৯ / ৪০০ স্কোর করে, তিনি মিলানে র প্রথম বিশ্বকাপ ফাইনালও জিতেছিলেন।
অঞ্জলি আইএসএসএফ চ্যাম্পিয়ন অফ চ্যাম্পিয়ন্স পুরস্কার জিতেছেন এবং ২০০২ সালে এয়ার রাইফেল পুরুষ ও মহিলা মিশ্র বিভাগে আইএসএসএফ চ্যাম্পিয়ন্স ট্রফি অর্জনকারী একমাত্র ভারতীয়। তিনি পর পর তিনটি অলিম্পিকে ভারতের প্রতিনিধিত্ব করেছেন এবং ২০০০ সালের সিডনি অলিম্পিকে প্রথম ভারতীয় মহিলা শ্যুটার হিসেবে প্রতিযোগিতার চূড়ান্ত পর্যায়ে পৌঁছন। তিনি কমনওয়েলথ গেমস এবং কমনওয়েলথ শুটিং চ্যাম্পিয়নশিপে ১২টি স্বর্ণ এবং ৪টি রৌপ্য পদক জিতেছেন। তিনি ১০ মিটার এয়ার রাইফেল এবং স্পোর্টস রাইফেলে তিন অবস্থানে (নত অবস্থান, নতজানু অবস্থান, দন্ডায়মান অবস্থান) কমনওয়েলথ রেকর্ডের অধিকারিণী। ২০০৩ আফ্রো-এশিয়ান গেমসে, ভাগবত যথাক্রমে স্পোর্টস রাইফেল তিন অবস্থানে এবং এয়ার রাইফেল ইভেন্টে স্বর্ণ ও রৌপ্য পদক জয় করে প্রথম ভারতীয় মহিলা শ্যুটার হিসেবে ইতিহাস সৃষ্টি করেছিলেন।
ব্যক্তিগত জীবন
অঞ্জলি রামকান্ত বেদপাঠকের জন্ম ১৯৬৯ সালের ৫ই ডিসেম্বর মুম্বাই য়ের এক মারাঠি দেশস্থ ব্রাহ্মণ পরিবারে । কিংবদন্তি অ্যাথলিট কার্ল লুইস দ্বারা অনুপ্রাণিত হয়ে ভাগবত খেলাধুলার প্রতি আগ্রহী হন। শুটিংয়ের সাথে তাঁর প্রথম পরিচয় ঘটেছিল জাতীয় ক্যাডেট কর্পস (এনসিসি) -এ ক্যাডেট থাকাকালীন সময়ে। জুডো, ক্যারাটে এবং পর্বতারোহণের একজন শিক্ষার্থী, ভাগবত এনসিসির প্রতি খুব আকৃষ্ট ছিলেন। মূলত এনসিসির সাথে ঘনিষ্ঠতার কারণে তিনি মুম্বইয়ের কীর্তি কলেজে যোগ দিয়েছিলেন। তাঁর পাঠ্যক্রমের অংশ হিসাবে তিনি এমআরএ (মহারাষ্ট্র রাইফেল অ্যাসোসিয়েশন) তে যোগদান করেন। তিনি ২১ বছর বয়সে শ্যুটিং শুরু করেছিলেন এবং বন্দুক ধরার ৭ দিনের মধ্যে, ১৯৮৮ সালের জাতীয় চ্যাম্পিয়নশিপে অংশ নিয়েছিলেন এবং মহারাষ্ট্রের হয়ে রৌপ্য পদক জিতেছিলেন। অঞ্জলির দুই ভাইবোন রয়েছে; একটি ছোটো ভাই এবং একটি বড়ো বোন। অঞ্জলি শ্যুটিং ছাড়াও টেনিস এবং ক্রিকেটের ব্যাপারে আগ্রহী। যোগাসন এবং ধ্যান তাঁর দৈনন্দিন জীবনের একটি অংশ। তাঁর মা আকাশবাণীতে (অল ইন্ডিয়া রেডিও) গান করতেন এবং অঞ্জলির দিদিও একজন গায়িকা। ২০০০ সালের ডিসেম্বরে, তিনি মুম্বাই-ভিত্তিক ব্যবসায়ী মন্দার ভাগবতকে বিয়ে করেছিলেন। ২০১০ সালে এই দম্পতির আরাধ্য নামে এক পুত্রসন্তানের জন্ম হয়। ২০০৬ সালে, তিনি খেলাধূলার সুবিধার কারণে মুম্বই থেকে পুনে তে চলে আসেন। ভাগবত বর্তমানে পুণে তে শ্যুটিং প্রশিক্ষক রূপে কাজ করেন।
কর্মজীবন
সঞ্জয় চক্রবর্তী তাঁর প্রথম কোচ ছিলেন। অঞ্জলি তাঁর অধীনে ৫ বছর প্রশিক্ষণ নিয়েছিলেন। ১৯৮৮ সালে তিনি যখন প্রথমবারের মতো জাতীয় চ্যাম্পিয়নশিপে অংশ নিয়েছিলেন তখনি তিনি পেশাদার শ্যুটারে রূপান্তরিত হয়েছিলেন। জাতীয় স্তরের প্রতিযোগিতায় তাঁর ৫৫টি স্বর্ণ, ৩৫টি রৌপ্য এবং ১৬টি ব্রোঞ্জ পদক রয়েছে। তিনি ১৯৯৫ সালে সাফ গেমসে প্রথমবারের মত আন্তর্জাতিক প্রতিযোগিতায় অংশ নিয়েছিলেন। ১৯৯৯ সালে অকল্যান্ডে র কমনওয়েলথ চ্যাম্পিয়নশিপে তাঁর প্রথম আন্তর্জাতিক স্বর্ণজয়ী প্রদর্শন ছিল, যেখানে তিনি এয়ার রাইফেল বিভাগে এবং স্পোর্টস রাইফেল ৩ অবস্থানে ব্যক্তিগত ও দলগত বিভাগে ৩টি স্বর্ণ পদক এবং ১টি রৌপ্য পদক জিতেছিলেন । অঞ্জলি ভাগবত ২০০০-য়ের সিডনি অলিম্পিকে ওয়াইল্ড কার্ড প্রবেশ অর্জন করেছিলেন, যেখানে তিনি প্রতিযোগিতার চূড়ান্ত পর্যায়ে যেতে পেরেছিলেন। ২০০১ থেকে ২০০৪ সাল পর্যন্ত ভাগবত কোনও প্রশিক্ষক ছাড়াই একাই অনুশীলন করতেন এবং ২০০২ সালে বিশ্ব ক্রমতালিকায় এক নম্বরে উঠে এসেছিলেন।
ছুলি
thumb|গলায় ও বুকে ছুলি।কালো বা শ্যামলা চামড়ায় ছুলির ছোপগুলি সাদা দেখায়। ছবি: সিডিসির ডঃ গেভিন হার্টের সৌজন্যে ছুলি বা আমবাত(ইংরেজিতে “আর্টিকারিয়া” একটি ল্যাটিন শব্দ “আর্টিকা” হতে এসেছে যা অর্থ করলে দাঁড়ায় “পুড়ে যাওয়া”), সাধারণত যা বুঝায় একধরনের চর্মরোগ যা ফ্যাকাসে লাল রংয়ের, উত্থিত, চামড়ার উপর ছোট ছোট লাল ফুঁসকুড়ির মত দেখায় । ছুলি বা আমবাত চামড়ার উপর একটি জ্বলন্ত বা যন্ত্রণাদায়ক অনুভূতির সৃষ্টি করতে পারে ।
অধিকাংশ দীর্ঘস্থায়ী রক্তস্ফোট অজানা ইডিওপ্যাথিক কারণে হয়ে থাকে । প্রায় ৫০% রোগীর ক্ষেত্রে যাদের দীর্ঘস্থায়ী ছুলি হয়, এর কারণ একটি স্বয়ংক্রিয় ইমিউন প্রতিক্রিয়া ।
লক্ষণ ও উপসর্গ
ছুলি বা আমবাতের প্রধান লক্ষণ হচ্ছে ত্বকের কোনও অংশে লাল রংয়ের ফুঁসকুড়ির মত দেখতে কোনো কিছুর আবির্ভাব হওয়া । এগুলি আকারে পিন এর সমান অথবা কয়েক ইঞ্চি ব্যাসের হতে পারে ।
আক্রান্ত স্থানে কখনও কখনও জ্বালা-পোড়ার মত অনুভূতি হতে পারে ।
কারণ
ছুলি বা আমবাত হওয়র কারণকে বিভিন্নভাবে শ্রেণীবদ্ধ করা যেতে পারে । পরিবেশে অবস্থিত বিভিন্ন উপাদান ছুলি বা আমবাত হওয়ার কারণ ঘটাতে পারে, এর মধ্যে গ্রহণকৃত ঔষধ, খাবার কিংবা পরিবেশের অন্যান্য উপাদান অন্তর্ভুক্ত। গ্রীষ্মের গরম আবহাওয়া ও বর্ষার স্যাঁতসেঁতে আবহাওয়ায় এ রোগের সংক্রমণ বেশি হয়। এছাড়া দীর্ঘদিন স্টেরয়েড জাতীয় ট্যাবলেট খেলে সমস্যাটি হতে পারে। রোগ প্রতিরোধক্ষমতা কমে গেলেও এটি হয়। একই কক্ষে অনেক মানুষ থাকলে, একই জিনিসপত্র ব্যবহার করলে ও অপরিচ্ছন্ন থাকলে এ ছত্রাকের সংক্রমণ ঘটে।
রোগ নির্ণয়
দীর্ঘস্থায়ী ছুলি বা আমবাতের কারণ খুব কম ক্ষেত্রেই শনাক্ত করা যেতে পারে । কিছু কিছু ক্ষেত্রে রোগ সম্পর্কে নতুন ধারণা পাওয়ার জন্য একটি দীর্ঘ সময়ের নিয়মিত এলার্জি টেস্টিং করার জন্য অনুরোধ করা হয়ে থাকে ।  দীর্ঘস্থায়ী ছুলিতে আক্রান্ত রোগীর ক্ষেত্রে সাধারণ এলার্জি টেস্টিং এর মাধ্যমে কোনও ফল পাওয়া গেছে বলে এখনও কোনও প্রমাণ পাওয়া যায়নি ।  তাই দীর্ঘমেয়াদী ছুলিতে আক্রান্ত রোগীর জন্য সাধারণ এলার্জি টেস্টিং সুপারিশযোগ্য নয় ।
রোগ ব্যবস্থাপনা
তীব্র এবং দীর্ঘস্থায়ী ছুলি উভয়ের ক্ষেত্রে থেরাপির প্রধান অবলম্বন হল রোগ সম্পর্কে রোগীর শিক্ষা, ছুলি বা আমবাত বৃদ্ধি পাওয়ার কারণসমূহ এড়িয়ে চলা এবং এন্টিহিস্টামিন জাতীয় ঔষধ ব্যবহার করা ।
দীর্ঘমেয়াদী ছুলি বা আমবাতের চিকিৎসা কঠিন হতে পারে এবং এ ক্ষেত্রে রোগের ফলাফল হিসাবে রোগীর বিভিন্ন উল্লেখযোগ্য অক্ষমতা দেখা দিতে পারে ।
সিস্টেমিক স্টেরয়েড ব্যবহার
ক্রনিক ছুলি উপশমে অনেক ক্ষেত্রে গ্লুকোকর্ডিকয়েড ব্যবহার যথেষ্ট কার্যকর, তবে এ ক্ষেত্রে বেশ কিছু পার্শ্ব প্রতিক্রিয়া যেমন অ্যাড্রিনাল প্রতিরোধ, ওজন বৃদ্ধি, অস্টিওপরোসিস সমস্যা, হাইপারগ্লাইসেমিয়া ইত্যাদি সমস্যা দেখা দিতে পারে । সেইহেতু এসকল ওষুধ দীর্ঘসময় ব্যবহার করতে নিষেধ করা হয়ে থাকে ।
আদাবাড়িয়া, বরগুনা
আদাবাড়িয়া বাংলাদেশের দক্ষিণ-মধ্য বরিশাল বিভাগের বরগুনা জেলার একটি গ্রাম।
তোতাপাখি ফুল
ইতিহাস
তোতাপাখি ফুল প্রথম আবিষ্কার হয় বার্মার শান নামক অঞ্চলে আর আবিষ্কার করেন “এ, এইচ, হিল্ডাব্রান্ড”। আবিস্কারের পরেই কিন্তু এই ফুলের অস্তিত্ত সম্পর্কে সবাইকে জানানো হয় নাই। ১৮৯৯ সালে প্রথমে এই ফুলের বীজ সংগ্রহ করে তা পাঠিয়ে দেওয়া হয় লন্ডনের "কিউ রয়্যাল গার্ডেন” এ, তারপর এই রয়্যাল গার্ডেনেই ১৯০০ সালে প্রথম ফুল ফোটে। বলতে পারেন মানুষের পর্যবেক্ষণে প্রথম এই ফুল ফুটানো হয়। কেননা এই ফুল এর আগে সবার অগোচরে বনাঞ্চলেই ফুটতো। এরপর ১৯০১ সালে ইংরেজ উদ্ভিদ বিজ্ঞানী “জোসেফ ড্যালটন হুকার” সর্বপ্রথম এই ফুলের অস্তিত্ত সম্পর্কে বিশ্ববাসীকে অবিহত করেন।
বিবরণ
তোতাপাখি ফুলের গাছ উচ্চতায় প্রায় ৬ ফুটের মত হয়। আর এর পাতা লম্বায় ৬ সেঃমিঃ এর মত হয়ে থাকে। আর ফুল প্রায় ৫ সেঃমিঃ এর মত হয়ে থাকে। এই ফুল সাধারনত অক্টোবার থেকে নভেম্বরের মধ্যে ফোটে। এই তোতাপাখি ফুলের গাছ সব জায়গায় জন্মাতে পারে না, কেননা এরা পরিবেশ দ্বারা অনেক বেশি প্রভাবিত হয়। সাধারনত সমুদ্র সৈকত অঞ্চলে যেখানে বাতাসের আদ্রতা অনেক বেশি সেই সকল জায়গায় বেশি জন্মায়। আর এই ফুলের রঙ হাল্কা বেগুনী এবং গাঢ় লাল রঙের হয়। আর এই দু’টি রঙকে মাঝখানের সাদা রঙ আলাদা করে রেখেছে।
মিরজা আবদুল হাই
মিরজা আবদুল হাই (১ ডিসেম্বর ১৯১৯ – ২৩ সেপ্টেম্বর ১৯৮৪) একজন বাংলাদেশি কথাসাহিত্যিক ও অবসরপ্রাপ্ত সরকারি কর্মকর্তা ছিলেন। ছোটগল্পের জন্য তিনি ১৯৭৭ সালে বাংলা একাডেমি পুরস্কার পান।
প্রাথমিক জীবন
মিরজা আবদুল হাই ১ ডিসেম্বর ১৯১৯ সালে তৎকালীন হবিগঞ্জ মহকুমার আবদা গ্রামে জন্মগ্রহণ করেন। পিতা মিরজা আবদুল হেকিম ছিলেন পল্লী চিকিৎসক। তিনি ১৯৩৭ সালে সিলেট সরকারি উচ্চ বিদ্যালয় থেকে ম্যাট্রিকুলেশন এবং মুরারিচাঁদ কলেজ থেকে ১৯৩৯ সালে আইএসসি ও ১৯৪২ সালে বিএসসি পাশ করেন।
কর্মজীবন
মিরজা আবদুল হাই ১৯৪৩ সালে আসাম প্রাদেশিক সরবরাহ বিভাগের ইন্সপেক্টর হিসেবে কর্মজীবন শুরু করেন। ইস্ট পাকিস্তান জুনিয়র সিভিল সার্ভিস পরীক্ষায় উত্তীর্ণ হয়ে তিনি ১৯৫৪ সালে প্রশাসন বিভাগে নিয়োগ পান। ১৯৫৫ সালে ডেপুটি ম্যাজিস্ট্রেট পদে যোগদান করেন। ১৯৬৪ সালে তিনি ইসলামাবাদের কেন্দ্রীয় সচিবালয়ে বাণিজ্য মন্ত্রণালয়ে যোগ দিয়ে ১৯৭২ সাল পর্যন্ত ছিলেন। ঢাকায় বাংলাদেশ ট্রেডিং কর্পোরেশনের ঊর্ধ্বতন নির্বাহী পদে ১৯৭৩ সালে যোগ দিয়ে পদোন্নতি পেয়ে ১৯৭৫ সালে বাণিজ্য মন্ত্রণালয়ের উপসচিব হন এবং ১৯৭৮ সালে অবসরে যান।
রচনাবলি
মিরজা আবদুল হাই ১৯৪০ সাল থেকে বিভিন্ন পত্রপত্রিকায় ছোটগল্প ও উপন্যাসে লিখতেন। ছোটগল্পের জন্য তিনি ১৯৭৭ সালে বাংলা একাডেমি পুরস্কার পান। তার উল্লেখযোগ্য প্রকাশিত গ্রন্থের মধ্যে রয়েছে:-
নোমান গ্রুপ
নোমান গ্রুপ বস্ত্র ও পোশাক খাতের একটি বৃহত্তম বাংলাদেশী ব্যবসায়িক গোষ্ঠী। এর কোম্পানিগুলো সারা বিশ্বে বছরে প্রায় ১ বিলিয়ন ডলার মূল্যের টেক্সটাইল ও পোশাক জাতীয় পণ্য রপ্তানি করে এবং প্রায় ৭০,০০০ লোক এই সংস্থাটিতে কাজ করে।
ইতিহাস
এটি ১৯৬৮ সালে প্রতিষ্ঠিত হয়। এটি ছিল বাংলাদেশের বৃহত্তম সমন্বিত টেক্সটাইল গ্রুপ। ২০১১ সালে নোমান গ্রুপ ছয়টি টেক্সটাইল কারখানা চালু করেছিল; এই সময়ে কোম্পানিটি ১৯টি কারখানা পরিচালনা করে যেখানে প্রায় ৪০,০০০ লোক কাজ করে। ২০১২ সালে নোমান গ্ৰুপ একটি তোয়ালে কারখানা চালু করে। ২০১৫ সালের মধ্যে কোম্পানিটি ২৮টি কারখানা পরিচালনা এবং আরও পাঁচটি নতুন কারখানার উন্নয়ন কাজ শুরু করে।
পণ্য
নোম্যান গ্রুপ সুতা, কাপড়, হোম টেক্সটাইল, বিছানার কভার, পর্দা, লেপ কভার, ডেনিম এবং তোয়ালে উৎপাদন করে।
গ্রাহক
আইকেইএ, টার্গেট, জিএপি, জেসি পেনি, টেস্কো, লি অ্যান্ড ফাং, আমেরিকান এগল, ক্যারফুর, ডিজনি, নাইকি, জারা, ম্যাঙ্গো এবং ইউনিক্লো, ওয়ালমার্ট, টার্গেট, কে-মার্ট, পিভিএইচ, নিটারি, এসপ্রিট এবং এইচএমএ।
নোমান গ্রুপ ইউরোপীয় ইউনিয়ন, মার্কিন যুক্তরাষ্ট্র, জাপান এবং এশিয়ার দেশগুলিতে রপ্তানি করে।
বাদামরাও পণ্ডিত
বাদামরাও পণ্ডিত মহারাষ্ট্রের বিড জেলার একজন শিবসেনার নেতা। তিনি মারাঠাওয়াড়ার গেওরাই (বিধানসভা কেন্দ্র) থেকে বিধানসভার সদস্য ছিলেন এবং মহারাষ্ট্রের একজন প্রাক্তন প্রতিমন্ত্রী ছিলেন।
মুইয়া (কুমির)
মুইয়া (Муја) সার্বিয়ার বেলগ্রেড চিড়িয়াখানায় থাকা একটি পুরুষ অ্যালিগেটর মিসিসিপিয়েন্সিস (Alligator mississippiensis) প্রজাতির কুমির। মুইয়াকে জীবিত কুমিরদের মধ্যে সবচেয়ে বয়স্ক হিসেবে বর্ণনা করা হয়। ২০২০ সালে মস্কো চিড়িয়াখানায় একই প্রজাতির ৮৪ বছর বয়সী স্যাটার্ন নামের কুমিরের মৃত্যু হলে মুইয়াকে এককভাবে বন্দিদশায় থাকা পৃথিবীর জীবিত কুমির ও তার প্রজাতির এলিগেটরদের মধ্যে বয়োজৈষ্ঠ হিসেবে স্বীকৃতি দেয়া হয়।
ইতিহাস
১৯৭৩ সালের আগস্টে জার্মানির একটি চিড়িয়াখানা থেকে বেলগ্রেড চিড়িয়াখানায় মুইয়াকে আনা হয়েছিল। জার্মানের একটি চিড়িয়াখানা থাকে অনেকগুলি প্রাণীর সাথে কুমিরটি প্রাপ্তবয়স্ক অবস্থায় বেলগ্রেডে এসেছিল। মুইয়া'র ডিম ফুটে বের হওয়ার তারিখ অজানা রয়ে গেছে, তবে ১৯৩৭ সালের একটি সংবাদ প্রতিবেদন অনুযায়ী তখন এটির বয়স ২ বছর ছিল। সেসময়ের খবর প্রতিবেদন অনুযায়ী এটি ছিল বেলগ্রেড চিড়িয়াখানার প্রথম এলিগেটর প্রজাতির কুমির। মুইয়া তার জীবদ্দশায় যুগস্লাভিয়া সম্রাজ্যের ভাঙ্গন, কয়েকটি যুদ্ধ এবং বেলগ্রেডের উল্লেখযোগ্য রাজনৈতিক পরিবর্তনের স্বাক্ষী। মুইয়া দ্বিতীয় বিশ্বযুদ্ধ ও ১৯৯৯ সালে যুগোস্লাভিয়ায় ন্যাটো র কার্পেট বোমা বর্ষণের মত দুটি যুদ্ধের মাঝেও বেঁচে যাওয়া কুমির। দ্বিতীয় বিশ্বযুদ্ধে ১৯৪১ সালে জার্মান এবং ১৯৪৪ সালে মিত্রশক্তির দেশগুলির বোমা হামলায় বেলগ্রেড চিড়িয়াখানা ধ্বংস হয় এবং দুইজন কর্মচারীসহ এখানে থাকা প্রাণীদের অধিকাংশ মৃত্যুবরণ করে ১৯৯৯ সালে ন্যাটো বেলগ্রেডে কার্পেট বোমাবর্ষণের মাধ্যমে ক্ষতিসাধনের মাঝেও মুইয়া চিড়িয়াখানার জলাশয় থেকে বের হয়নি, এবং বেঁচে যায়।
স্বাস্থ্য ও খাদ্যাভ্যাস
২০১২ সালে মুইয়ার সামনের ডান পায়ে গ্যাংগ্রিন ধরা পড়ার পর, একটি সফল অস্ত্রপচারের মাধ্যমে তার পায়ের একটি অংশ কেটে ফেলা হয়েছিল। অন্যথায়, মুইয়া সুস্থ। বেলগ্রেড চিড়িয়াখানায় প্রতিসপ্তাহে তাকে ৫-৬ কেজি মাংস খাওয়ানো হয়। তার খাদ্যতালিকায় চামড়াযুক্ত ইঁদুর, খরগোশ, পাখি, ঘোড়া র মাংস এবং গরু র মাংস থাকে। বার্ধক্যজনিত কারণে, তার খাদ্যের জন্য শিকার করা কঠিন। একারণে তার খাদ্য সরবরাহকারীরা খাবার তার চোয়ালের ঠিক সামনে রাখে।
দীর্ঘজীবিতা
আমেরিকান এলিগেটর প্রজাতির কুমির নিম্ন তাপমাত্রা সহনশীল হওয়ার কারণে মুইয়া বেলগ্রেডের আবহাওয়ায় খাপ খাইয়ে নিতে পেরেছে। ২০১৮ সালের ২২ মে গিনেস মুইয়াকে "বন্দীদশায় থাকা সবচেয়ে দীর্ঘজীবি জীবন্ত কুমির" হিসেবে উল্লেখ করেছে। গিনেস রেকর্ডে তার নাম উঠার দিন মুইয়ার বয়স কমপক্ষে ৮০ বছর ২৫২ দিন ছিল। কুমিরটি এখনো জীবিত।
লোধিয়ান খাস
লোধিয়ান খাস (Lodhian Khas) ভারতের পাঞ্জাব রাজ্যের জলন্ধর জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে লোধিয়ান খাস শহরের জনসংখ্যা হল ৮৫৪৬ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে লোধিয়ান খাস এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
সানদোর জালে
সানদোর জালে (Sándor Szalay) (অক্টোবর ৪, ১৯০৯ – অক্টোবর ১১, ১৯৮৭) হলেন হাঙ্গেরির নিউক্রিয়ার পদার্থবিজ্ঞানের জনক। প্রাকৃতিকভাবে বিরাজমান ইউরেনিয়ামের খনি খুঁজে বের করার তিনি একটি পদ্ধতি বের করেছিলেন এবং তার সাহায্যেই Mecsek Mountains of Hungary তে কয়েকটি ইউরেনিয়ামের খনি পাওয়া যায়। ১৯৫৫ সালে Gyula Csikai এর সাথে নিউট্রিনো খোঁজার কাজে অংশগ্রহণ করেন। ক্লাউড চেম্বারের একটি ছবিতে তারা লক্ষ্য করেন, একটি নিউক্লিয়াস তার দিক পরিবর্তন করছে, একে তারা নিউট্রিনো র তেজস্ক্রিয় ক্ষয় হিসেবে উল্লেখ করেন। তিনি নিউক্লিয়ার পদার্থবিজ্ঞানে গবেষণা বৃদ্ধির জন্য Institute of Nuclear Research প্রতিষ্ঠা করেন। তিনি ১৯৬৭ সালে পোল্যন্ডে অনুষ্ঠিত আন্তর্জাতিক পদার্থবিজ্ঞান অলিম্পিয়াডে Absolute Winner হিসেবে জয়ী হন।
আফগানিস্তানের স্বাধীনতা দিবস
ইতিহাস
প্রথম ইঙ্গ-আফগান যুদ্ধ (১৮৩৯-১৮৪২) ব্রিটিশ বাহিনীকে কাবুলের দখল এবং ক্ষমতায় অধিষ্ঠিত করে। পরবর্তীতে, এলফিনস্টনের কৌশলগত ত্রুটির কারণে ব্রিটিশ নেতৃত্বাধীন পুরো ভারতীয় আক্রমণকারী বাহিনী আকবর খানের নেতৃত্বাধীন আফগান বাহিনীর নিকট জালালাবাদ শহরের সন্নিকটস্থ কাবুল-জালালাবাদ সড়কের কোন এক স্থানে পরাজিত হয়। এই পরাজয়ের পর, ব্রিটিশ নেতৃত্বাধীন বাহিনী আফগান যুদ্ধে বন্দী হওয়া তাদের সদস্যদের উদ্ধারের জন্য একটি বিশেষ অভিযান নিয়ে পুনরায় আফগানিস্তানে ফিরে আসে এবং পরবর্তীতে দ্বিতীয় ইঙ্গ-আফগান যুদ্ধ শুরুর পূর্ব পর্যন্ত আর সেখানে ফিরে আসেনি।
দ্বিতীয় ইঙ্গ-আফগান যুদ্ধে (১৮৭৮-১৮৮০) প্রথমে কান্দাহারের যুদ্ধে ব্রিটিশদের পরাজয় ঘটলেও পরবর্তীতে তারা জয়লাভ করে, যার ফলশ্রতিতে আবদুর রহমান খান নতুন আমীর হন এবং ব্রিটিশ-আফগান বন্ধুত্বপূর্ণ সম্পর্কের সূচনা হয়। রুশ এবং পারসিকদের বিরুদ্ধে সুরক্ষার বিনিময়ে ব্রিটিশরা আফগানিস্তানের বৈদেশিক বিষয়গুলির নিয়ন্ত্রণ লাভ করে।
তৃতীয় ইঙ্গ-আফগান যুদ্ধটি ১৯১৯ সালে সংগঠিত হয়। তিন মাস স্থায়ী হওয়া এই যুদ্ধটি সাম্যতা বজায় রেখে সমাপ্ত হয়। এ বছরেরই ৮ আগস্ট ব্রিটেন এবং আফগানিস্তান রাওয়ালপিন্ডি চুক্তি স্বাক্ষর করে, যাতে আফগানিস্তানের স্বাধীনতার স্বীকৃতি দেয়া হয়। আনুষ্ঠানিকভাবে স্বাধীনতার ঘোষণা দেয়া হয় ১৯ আগস্ট তারিখে। তবে ১৯২১ সালে ব্রিটিশরা সম্পূর্ণভাবে আফগানিস্তানের হাতে বৈদেশিক বিষয়গুলির নিয়ন্ত্রণ ছেড়ে দেয়।
দিবসটি উৎযাপন
আফগানরা এই অঞ্চলে প্রথম দেশ যারা ব্রিটেনকে পরাজিত করে স্বাধীনতা অর্জন করে। স্বাধীনতা দিবস আফগানিস্তানে রাষ্ট্রীয়ভাবে পালন করা হয়। চলচ্চিত্র, কবিতা, নিবন্ধ, গণমাধ্যম ইত্যাদিতে বিভিন্নভাবে এই দিবসটির গুরুত্ব ফুটিয়ে তোলা হয়। এই দিনটি উপলক্ষে দেশটির রাষ্ট্রপতি বিশেষ বাণী দেন এবং আফগান সশস্ত্র বাহিনী বিশেষ কুচকাওয়াজের আয়োজন করে থাকে। এছাড়াও দেশের বিভিন্ন স্থানে বিশেষ আলোচনা অনুষ্ঠান, মতবিনিময় সভা, সাংস্কৃতিক অনুষ্ঠানেরও আয়োজন করা হয়। দেশের প্রধান সড়কগুলো জাতীয় পতাকা, ব্যানার ও ফেস্টুন দিয়ে সাজানো হয়। এই দিনটি সারাদেশে সরকারি ছুটির দিন হিসাবে পালিত হয়। বিশ্বের বিভিন্ন স্থানে অবস্থিত আফগান দূতাবাসগুলিতে এই দিন বিশেষ অনুষ্ঠানের আয়োজন করা হয়।
অ্যাডভেঞ্চারস অফ জোজো
অ্যাডভেঞ্চারস অফ জোজো হল শিশুদের জন্য নির্মিত বাংলা ভাষার একটি অ্যাকশন অ্যাডভেঞ্চার ফিল্ম। এটি রাজ চক্রবর্তী দ্বারা সহ-রচিত এবং পরিচালিত।  এটি লীলা মজুমদারের লেখা "টংলিং" উপন্যাসের উপর ভিত্তি করে নির্মিত  এবং রিচার্ড বডিংটন পরিচালিত "অ্যান এলিফ্যান্টস জার্নি" চলচ্চিত্র থেকে অনুপ্রাণিত।  ছবিটি শ্রী ভেঙ্কটেশ ফিল্মসের ব্যানারে ২১ ডিসেম্বর ২০১৮ তারিখে মুক্তি পায়।
সাউন্ডট্র্যাক
"অ্যাডভেঞ্চারস অফ জোজো" এর সাউন্ডট্র্যাকে নিম্নলিখিত গানগুলি রয়েছে: